**«Литва Үйінде»**

13.01.2018. Өңірге бару аясында Қарағанды облысы ҚХА хатшылығының қатысуымен Сауытбек Абдрахманов жұртшылықпен кездесулер өткізді. Соның бірі – Қарағанды қаласында меценаттардың және литва этномәдени бірлестігінің күшімен салынған «Литва үйі».

Жобаның бастамашысы – белгілі литва бизнесмені, меценат Витаутас Верасимавичюс және «LITUANICA» облыстық этномәдени бірлестігі. Бұл қоғамдық ұйымның төрағасы – Виталий Ионо Тварионас.

Үйдің құрылысында тек табиғи материалдар қолданылып, желдік генераторлар орнатылған және энергиясы тиімді қазіргі заманғы технологиялар пайдаланылған.

С.Абдрахманов «Литва үйінің» қайырымдылық жобаларына қызығушылық танытты, этномәдени бірлестіктің жұмысына қолдау білдірді.